HeTree/MevakerConcSen huggingface dataset:
אין להשתמש בסימן זה כאשר אפשר להחיל במקרה הנדון הסדר מיוחד אחר הקבוע בחוק.
בפגישה עם מבקר המדינה ועובדי משרדו, שהתקיימה ב- 3.
08 , חזרו השר לבט"פ, המפכ"ל ונציב שב"ס והדגישו את הצורך בניהול גמיש של כוח אדם בארגונים ביטחוניים כמו משטרה ושב"ס.
לטענתם, הגמישות מושגת באמצעות השימוש בסימן 15 ,לדבר המלך.
נוסף על כך טענו כי שימוש דומה בסימן 15 לדבר המלך נעשה בגופים נוספים בשירות המדינה.
השר לבט"פ, מר דיכטר, הוסיף והסביר את חשיבות הנושא למשטרה ולשב"ס, בשל רצונו לקדם את מעמד השוטרים והסוהרים, המשרתים את ביטחון המדינה, ולסייע בבניית משטרה ושב"ס מודרניים, פעולה שקיבלה תאוצה בתקופת כהונתו.
משרד מבקר המדינה מעיר כי שירות המדינה בכללותו לא נבדק בדוח זה, אולם מן הראוי כי נציב שירות המדינה והגורמים במשרד האוצר המופקדים על כך, יבדקו את הנושא ואם אכן נעשה בשירות המדינה שימוש בסימן 15 לדבר המלך שלא למטרות לשמן נועד, יש לחדול מכך.
יש להקפיד על שימוש בחיקוק מסוג זה, המשפיע על הקופה הציבורית, באופן דווקני.
בה בעת אם המופקדים על כך בשירות המדינה, סבורים שאין בחקיקה הקיימת מענה הולם לצרכים המערכתיים, עליהם ליזום שינוי חקיקה בהתאם.
זכויותיהם של הפורשים לגמלאות .
כאמור, תנאי הפרישה של המשרתים במשטרה ובשב"ס טובים מאלה של עובדי המדינה - נוסף על הזכויות הניתנות לכלל עובדי המדינה עם פרישתם, ובהן הזכות לקצבת פרישה ופדיון ימי חופשה וימי מחלה, ניתנות למשרתים במשטרה ובשב"ס זכויות ייחודיות - מענק פרישה חד-פעמי ללא קשר לגיל הפרישה, המחושב באופן המגדיל את סכומו לעומת עובדי מדינה, סיוע במימון לימודים לקראת פרישה וחופשת פרישה בשכר.
תנאי הפרישה של קצינים בכירים כוללים חופשת פרישה (חופשת הסתגלות) הניתנת למי ששירת במשטרה ובשב"ס עשר שנים לפחות, ומשכה, שנקבע לפי גילו ודרגתו של הפורש, הוא שלושה עד תשעה חודשים; מימוש יתרת החופשה הצבורה, באמצעות פדיונה בכסף או באמצעות ניצולה בפועל או שניהם; פדיון ימי מחלה שלא נוצלו במסגרת השירות; סיוע במימון לימודים לעומדים לפרוש כדי לאפשר להם להיערך לפרישתם והקניית כלים נוספים להשתלבות בשוק האזרחי.
נוסף על כך, קצין הפורש מהמשטרה או משב "ס זכאי למענק פרישה חד-פעמי המחושב לפי נוסחה הקבועה בחוק הגמלאות וכן לקצבה חודשית המשולמת לו למשך כל חייו.
סכום הקצבה מחושב לפי המשכורת האחרונה הקובעת שקיבל הפורש ערב פרישתו מהשירות ולפי אמות מידה נוספות, בהן דרגת השכר שלו והוותק שלו בשירות הציבורי.
לפי פקודות המשטרה ושב"ס, תחילתו של תהליך הפרישה בהחלטה בדבר הפרישה של השוטר או הסוהר לגמלאות.
לאחר קבלת החלטה כאמור, הקצין ומפקדו מקיימים ריאיון ובמסגרתו נדונים לוח הזמנים ש ל הפרישה ותנאיה.
סיכום הריאיון נמסר ל מדור פרישה במחלקת פרט במשטרה או מש"א בשב"ס, והמדור קובע את מועד הפרישה הסופי בהתבסס על המלצת המפקד ובקשת הפורש ומגיש למפכ"ל או לנציב את מסמכי הפרישה הנוגעים לעניין, לאישורו.
אף שלפי החוק והחלטות הממשלה, פורשי המשטרה ושב "ס זכאים מלכתחילה לתנאי פרישה טובים מאלה של מרבית עובדי המגזר הציבורי, נמצא בביקורת כי המשטרה ולעתים גם שב "ס נתנו לקציניהם הבכירים הטבות נוספות על אלה שנכללו במסגרת ההסדרים האמורים, ובכללן הטבות שלא עוגנו בדברי חקיקה באמצעות הסדרים מוסדיים ייחודיים שלא היה להן כל בסיס חוקי, כמפורט להלן: .
סיוע במימון לימודים לקראת פרישה .
המשטרה ושב"ס משתתפים במימון לימודים והשתלמויות של שוטרים או סוהרים העומדים לפרוש לגמלאות.
הזכות לקבל סיוע במימון הלימודים מקורה בהשוואת זכויות הפרישה של השוטרים והסוהרים לאלה של פורשי צה"ל, לפי החלטת הממשלה.
על פי הפקודות ונוהלי המשטרה ושב"ס, מדובר בלימודים שנועדו לסייע לקצינים להשתלב בשוק העבודה שמחוץ למסגרת המשטרה ושב"ס.
לרוב מדובר בלימודים המתקיימים בחופשת הפרישה או בחופשה השנתית שהפורש מנצל בצמוד לחופשת הפרישה.
סיוע לקצינים במימון לימודים ערב פרישתם מהמשטרה פקודת מטא"ר 07.
05 ", "סיוע של המשטרה במימון שכר לימוד לשוטר הפורש לגימלאות (להלן בפרק זה - הפקודה), קובעת את התנאים המזכים שוטר הפורש לגמלאות בסיוע במימון לימודים לקראת פרישה.
על פי הפקודה, מדור פרישה במחלקת פרט באמ"ש הוא האחראי ליישומה.
הפקודה מפרטת את הליך הגשת הבקשה לסיוע במימון לימודים לקראת פרישה, את אופן מימוש ההטבה, את תנאי הזכאות למימון הלימודים ותנאים נוספים.
בפקודה נקבע, בין היתר, כי בקשות לסיוע במימון לימודים יוגשו בכתב לראש מדור פרישה ונפגעים במחלקת פרט באמ"ש, בצירוף קבלות מקוריות ואישור בעניין משך הלימודים ומהותם.
סכום המימון יועבר לחשבון הבנק שבו מופקדת משכורתו של הפורש.
הפקודה פורסמה ונכנסה לתוקף ב- 11.
06 והחליפה את פקודת מטא"ר 07.
05 , "סיוע במימון לימודים לפורש לגימלאות", שהייתה בתוקף בין 30.
יצוין שתנאי הפרישה שנקבעו בפקודה מיטיבים בנושאים מסוימים לעומת הוראות פקודת המטא"ר הקודמת20 , ולמרות זאת פעלה המשטרה לפי טיוטת הפקודה עוד לפני שנשלמו הליכי אישורה ולפני שנכנסה כדין לתוקף.
נמצא כי כל הפורשים שתיקיהם נבדקו במסגרת הביקורת קיבלו מענקי לימודים לפי הפקודה המתוקנת, אף שזו פורסמה רק ביוני 2006.
20 בטיוטת הפקודה שנכנסה לתוקף ביוני 2006 נקבע כי רמ"ח פרט רשאי לאשר סיוע במימון לימודים בתקופה החורגת מהמצוין בנוהל, ואילו לפי הפקודה הסמכות האמורה נתונה בידי ראש אמ"ש.
כמו כן, על פי טיוטת הפקודה, הפורש רשאי להתחיל בלימודים שעבורם יינתן הסיוע 18 חודשים לפני השחרור לכל היותר, ואילו על פי הפקודה, הוא יכול להתחיל בלימודים רק 12 .
חודשים לפני השחרור לכל היותר תנאי פרישה של קצינים בכירים במשטרת ישראל, בשירות בתי הסוהר ובצה"ל 17 .
נוסף על כך לא פורט בפקודה או בנוהל אמ"ש סכום הסיוע במימון הלימודים שיינתן לפורשים.
הסכומים המרביים הופצו בקרב קציני אמ"ש וקציני הרווחה ביחידות המשטרה האחרות באמצעות מכתבים של ראש מחלקת פרט מ- 21.
במכתבים פורטו סכומי הסיוע המרביים, ששיעורם 3,000 -11,500 .
ש"ח לפי דרגת הפורש משרד מבקר המדינה העיר למשטרה כי יש לראות בחומרה מתן הטבות מכוחן של פקודות שאינן תקפות.
הדברים אמורים בכל פקודה, ובייחוד בפקודה שעניינה הקניית זכויות הכרוכות בהוצאות כספיות ניכרות כמפורט.
המשטרה מסרה בתשובתה כי לאחר שקיבלה את ממצאי הביקורת היא עיגנה ב- 13.
בנוהל אמ"ש את סכומי מענק הלימודים שיקבלו הפורשים סיוע במימון לימודיהם של קציני שב"ס ערב פרישתם זכאותם של הפורשים להשתתפות במימון לימודים, בכלל זה השתלמויות, מעוגנת בנוהל מש"א 03-5015 "השתלמויות סוהרים ערב פרישה".
הנוהל קובע כי הסיוע לסוהרים הפורשים לגמלאות יינתן באמצעות מימון חלקי או מלא של הוצאות לימודיהם, או באמצעות אישור המאפשר להם להיעדר מהעבודה מספר מסוים של שעות או של ימים כדי שיוכלו להשתתף בלימודים שמטרתם לסייע בהשתלבותם "בחיי ם האזרחיים".
עוד קובע הנוהל כי שיעור ההשתתפות של שב"ס במימון הלימודים אינו קבוע אלא כפוף למגבלות התקציב של שב"ס, לאילוצי כוח אדם ולהנחיות הנציב שנקבעות מדי פעם בפעם.
כמו כן, על פי הנוהל, סוהר המבקש לקבל מימון חלקי או מלא של קורסים לקראת פרישתו נדרש להגיש ב קשה מתאימה לראש יחידת הרווחה בצירוף אישורים מתאימים וקבלות.
אם יאושר מתן המענק למימון הקורסים, ישולם המענק לפורש באמצעות משכורתו.
שב"ס הבהיר למשרד מבקר המדינה בספטמבר 2007 כי נציב שב"ס נוהג לאשר מתן מענקים בסכומים של 2,000 -4,000 ש"ח לפורש, בכפוף לאילוצי תקציבו.
עוד נמסר כי סכומו המרבי של מענק הלימודים הניתן לפורש הוא כסכומו של שכר לימוד של שנה במוסד אקדמי.
נמצא כי חמישה מששת קציני שב"ס הפורשים שתיקיהם נבדקו קיבלו מענק למימון לימודים לקראת פרישה בסכום של 3,000 -6,045 ש"ח.
סכומו של מענק הלימודים הממוצע שניתן לפורשים היה 4,232 .
ש"ח מהאמור לעיל עולה כי ההחלטות הנוגעות לעצם הזכאות למימון הלימודים, סכום המענק ואופן מתן ההטבה (דהיינו מתן חופשה לצורך לימודים או מתן מענק כספי באמצעות מתן תוספת למשכורת) - כל אלה אינם נקבעים לפי קריטריונים ידועים מראש.
לדעת משרד מבקר המדינה, יש טעם לפגם בכך שההחלטה בנושא מתקבלת על ידי הנציב, באופן שרירותי וללא שקיפות באשר לקריטריונים אשר עמדו בבסיס ההחלטה.
ראוי ששב"ס יקבע קריטריונים ברורים למימון לימודיהם של קציניו ערב פרישתם.
הדבר יאפשר לבחון את אופן חלוקת הכספים בפועל ויקנה לפורשים ידע נחוץ שיסייע להם לכלכל את צעדיהם בכל הנוגע ללימודיהם.
בתשובתו של שב"ס למשרד מבקר המדינה נמסר כי תקרת ההשתתפות במימון לימודים לא נקבעת מראש כיוון שהיא נקבעת לפי מגבלות התקציב של שב"ס.
לכן לפני הפרישה מובהר לכל פורש מה היא תקרת ההשתתפות הכספית באותה שנה, כדי שיוכל לכלכל את צעדיו.
זאת, שב"ס הודיע למשרד מבקר המדינה כי עמדת הביקורת התקבלה וכי תפורסם הטבלה המפרטת את תקרת הסכומים.
חופשה בתשלום לקראת פרישה .
בעקבות החלטת ממשלה ביולי 1996 צומצמו עלויות תשלומי הגמלאות ותנאים נלווים לפורשים במשטרה ובשב "ס, ובכלל ז ה קוצרה חופשת הפרישה, וכיום קצינים הפורשים זכאים לקבל חופשת פרישה של שלושה עד תשעה חודשים על פי דרגתם.
אף על פי כן, לחלק מקציני המשטרה הבכירים אושרה, נוסף על חופשת הפרישה, חופשה בשכר מלא והוצאות נלוות למשך שלושה עד 12 חודשים, שלא כדין.
חופשה זו כונתה חופשת "לימודים" (להלן - חופשת "לימודים") אף שהקצינים לא נדרשו ללמוד בה.
מכאן שבפועל לא שימשה החופשה לייעודה המוצהר והיה בכך משום הטעיה.
משרד מבקר המדינה העיר למשטרה כי חופשת "לימודים", שלא כסיוע במימון לימודים, היא הטבה שאינה מעוגנת בחוק, בהחלטות ממשלה או בהסכמ ים עם משרד האוצר.
אישור חופשת "לימודים" במשטרה בבדיקה נמצא כי 16% .
"מהקצינים שתיקיהם נבדקו קיבלו אישור חופשת "לימודים להלן יתוארו שניים מהמקרים האמורים: 1.
קצין בכיר פרש לגמלאות באוגוסט 2005 לפי סימן 15 לדבר המלך.
הקצין ביקש חופשת "לימודים" של שנה לצורך התמחות במשפטים, והמפכ"ל אישר את בקשתו.
יצוין כי ראש מחלקת ארגון, תקינה ובקרה באת"ב שבמשרד לבט"פ כתב לעוזר הבכיר לשר לבט"פ שמתן אישור להיעדרות למטרת התמחות נעשה שלא לפי פקודת מטא"ר 07.
05 שעניינה סיוע במימון לימודים לפורש לגמלאות ושלא לפי פקודת מטא"ר 10.
05 שעניינה זכאות להגשת בקשה להתמחות.
הכותב הדגיש כי במתן האישורים האמורים כרוכות הוצאות כספיות ניכרות, וכי יש חשש שהדבר הוא בבחינת תקדים שיחייב את המשטרה לתת אישורים כאלה לקצינים נוספים שעדיין לא פרשו לגמלאות.
עם זאת, ראש מחלקת ארגון תקינה ובקרה טען כי א ין מנוס אלא לכבד את ההחלטה שסוכמה עם הקצין ולפיה יינתן האישור האמור (וכן החלטות דומות שסוכמו עם קצינים אחרים, ששמם צוין בתכתובת) מאחר שייתכן שהשר הקודם אישר זאת.
סופו של דבר, אושרה החופשה למרות ההסתייגויות וללא אישור בדין.
עלותה של חופשת "הלימודים" של הקצין לקופת המדינה הסתכמה בסך של כ - 300,000 ש"ח ברוטו (נוסף על תנאים נלווים).
מועד פרישתו המתוכנן של קצין בכיר מסוים הוא 31.
08 , ופרישתו אושרה לפי סימן 15 לדבר המלך.
הקצין ביקש חופשת "לימודים" של שישה חודשים, והשר לבט"פ אישר את בקשתו.
יצוין כי לפי מכתבו של הקצין מ - 10.
07 ,שנמצא בתיקו האישי במשרד לבט"פ התחייב כלפיו השר לבט"פ לשעבר, צחי הנגבי, שאם יפרוש לפני הגיעו לגיל 50 (כפי שאכן קרה בפועל), הרי שבפרק הזמן שבין מועד פרישתו ובין יום הולדתו ה-50 , בפברואר 2010 , ישהה הקצין בחופשת "לימודים" על חשבון המשטרה.
עלות ה של חופשת "הלימודים" של הקצין לקופת המדינה תסתכם בסך של כ- 210,000 .
)ש"ח ברוטו (נוסף על תנאים נלווים תנאי פרישה של קצינים בכירים במשטרת ישראל, בשירות בתי הסוהר ובצה"ל 19 .
בתשובתו מדצמבר 2007 טען השר לבט"פ שמקובלים עליו ממצאי הביקורת ולפיהם אין לתת לקצינים פורשים חופשת "לימודים".
אשר למקרה השני המפורט לעיל הסביר השר לבט"פ שההחלטה לאפשר את יציאתו של הקצין הבכיר לחופשת "לימודים" של שישה חודשים נבעה "מהרצון לפתור בעיה שסוכמה עם הקצין עוד טרם כניסתו לתפקידו".
בעיה זו מקורה בכך שבהתחשב בתפקידו ובדרגתו של הקצין, לא ניתן היה לשבצו בתפקיד אחר, ולכן הקצין נאלץ לפרוש קודם הגיעו לגיל 50 בלי שמיצה את הזכויות לפרישה מוקדמת.
מכיוון שכך, ומכוח הבטחה של שר קודם, אישר לו השר לבט"פ יציאה לחופשת "לימודים".
השר לשעבר, ח"כ צחי הנגבי, מסר למשרד מבקר המדינה בתשובתו מדצמבר 2007 כי אין לו הערות בעניין.
משרד מבקר המדינה סבור שלא הייתה כל הצדקה לתת לקצין הטבה נוספת נוסף על עצם הפרישה בגיל צעיר ועל ההטבות הנוספות שקיבל.
לעניין זה יודגש כי השר לבט"פ אינו מוסמך לאשר לקצין בכיר במועד מינויו לתפקיד תנאי פרישה חריגים, קל וחומר כאשר עסקינן בהטבה שאין לה כל בסיס חוקי.
המשטרה הסבירה בתשובתה מנובמבר 2007 " כי חופשתלימודים" היא "כלי ניהולי" המשמש תמריץ לסיום שירות בנסיבות של "העדר שיבוץ, או העדר אופק שירות, בהן נוצר צורך להביא לסיום שירותם בהסכמה באופן מיידי".
עוד מסרה המשטרה כי המפכ"ל הנוכחי החליט כי אין מקום לאשר בעתיד חופשות מסוג זה.
עם זאת ראוי לציין כי בפגישה שהתקיימה עם מבקר המדינה בפברואר 2008 , עמד המפכ"ל על חשיבות האפשרות לאשר חופשת לימודים ככלי ניהול תוך הגבלת השימוש בו למקרים חריגים.
משרד מבקר המדינה מטעים כי אין להשתמש ב"כלי ניהולי" ללא בסיס חוקי.
ראוי לציין, כי מדובר בקצינים המקבלים שכר ותנאים נלווים על כל המשתמע מכך, מבלי לעבוד בפועל, וכל זאת תוך עלות גבוהה לקופת המדינה.
אישור חופשת "לימודים" בשב"ס כאמור, מתן חופשת ה"לימודים", להבדיל מסיוע במימון לימודים, היא הטבה לפורשים שאינה מעוגנת בדין.
למרות זאת נקבע בנוהל מש"א 03-5015 של שב"ס כי סיוע במימון לימודים לקראת פרישה יינתן באמצעות היעדרות מהעבודה במקום מימון כספי או נוסף על המימון הכספי.
נמצא כי אחד מששת הקצינים הפורשים שתיקיהם נבדקו יצא לחופשת "לימודים" של חודשיים לפני שיצא לחופשה שנתית הצמודה לחופשת הפרישה, ונוסף על כך קיבל מענק לימודים בסך 4,065 .
ש"ח בתשובתו של שב"ס למשרד מבקר המדינה מנובמבר 2007 נאמר כי "חופשת לימודים הינה נוהג המקובל בכוחות הביטחון.
ובמסגרת זו זכה גם הקצין.
לחופשת לימודים בת חודשיים.
יציאתו לחופשת לימודים לא חרגה מהאמור בנוהל".
בתשובתו למשרד מבקר המדינה מינואר 2008 מסר שב"ס כי בימים אלה הופצה טיוטה אחרונה של נוהל העוסק בטיפול בסוהר הפורש לגמלאות.
בין היתר, הוסדרה בנוהל סמכותו של נציב שב"ס לאשר לימודים גם בפטור משעות/ימי עבודה במקרים שימצא לנכון.
הטבה זו בנוהל, מסתמכת על חוות דעת היועץ המשפטי של שב"ס הקובעת כי יציאה ללימודים בפטור מתפקיד, גם אם הי א בסמוך למועד פרישה אינה בלתי חוקית ונסמכת על כללים הנהוגים בעניין זה בצה"ל.
משרד מבקר המדינה מטעים כי על פי נוהלי צה"ל, חופשה ייעודית לשם יציאה ללימודים לקראת פרישה נוסף על חופשת הפרישה, ניתנת לשם השלמת תואר ראשון בלבד (ראו פרק "לימודים במהלך הפרישה" בדוח פרישת קצינים בכירים בצה"ל).
ברי כי נהלים אלה לא יכולים להוות בסיס למתן חופשה לשם יציאה ללימודים שאינם לצורך השלמת תואר ראשון, כגון השתלמויות שניתנו בשב"ס.
יתרה מכך, כאמור לעיל, השר לבט"פ הודיע למשרד מבקר המדינה בעניין זה כי הוחלט שלא לאפשר עוד חופשת לימודים בצמוד לחופשת הפרישה.
לאור זאת, לדעת משרד מבקר המדינה והיות שמתן חופשת ה"לימודים", להבדיל מסיוע במימון לימודים, היא הטבה לפורשים שאינה מעוגנת בדין, אין לעגן בנוהל את סמכות נציב שב"ס ליתן חופשה לצורך לימודים נוסף על חופשת הפרישה.
לדעת משרד מב קר המדינה, אישור חופשת ה"לימודים" לקצינים הבכירים במשטרה ובשב"ס, ובפרט במשטרה, הוא בעיקרו הארכת חופשת הפרישה באופן מלאכותי באמתלה של "לימודים".
באופן זה נמנעו המשטרה ושב"ס מלמלא את ההחלטה לקצר את חופשת הפרישה, שהתקבלה בעקבות החלטת ממשלה לצמצם את ההוצאות הכרוכות בפרישה.
יתרה מזו, יציאה לחופשת ה"לימודים" משמעה הארכת תקופת שירותו של קצין במשטרה ובשב "ס, ובכך היא מאפשרת צבירת ותק נוסף אשר מגדיל את מספר ימי החופשה ואת הקצבה שהקצין זכאי להם, ולעתים אף מזכה את הפורשים בהעלאת דרגה.
נוסף על כך מדובר בקצינים המקבלים שכר ותנאים נלווים על כל המשתמע מכך, בלי לעבוד בפועל, וכל זאת תוך עלות גבוהה לקופת המדינה כאשר עומדת בפניהם האפשרות לפני פרישה לנצל את ימי החופשה השנתית שנצברו לטובתם במהלך השירות.
קביעת שיעור קצבת הפרישה .
חוק הגמלאות קובע כי שיעור קצבת הפרישה החודשית יהיה מכפלה של 2% מהמשכורת הקובעת בשנות השירות שהוכרו לעניין הגמלאות.
על פי החוק, קצבת הפרישה המרבית שתשולם לפורש תהיה 70% ממשכורתו הקובעת.
החוק קובע כי שוטר או סוהר שבמניין תקופת שירותו כלולה גם תקופת שירות חובה בצה"ל זכאי לקצבה ששיעורה גדול מ-70% עבור שנים אלה.
לפי סעיפים 100(א) ו-100 (ב) לחוק הגמלאות, נציב שירות המדינה מוסמך להורות כי תקופת השירות של הפורש, כולה או מקצתה, תחושב כארוכה משהייתה בפועל.
סמכות זו הוקנתה לראשי המשטרה ושב"ס בפרק ה' לחוק הגימלאות.
באפריל 2000 קבעו המפכ"ל והנציב אמות מידה להגדלת קצבה על פי סעיף 100 (ב) לחוק הגמלאות, המבוססים על השיקולים המנחים את נציבות שירות המדינה (להלן - נש"מ) כמפורט בתקנון שירות המדינה 21.
אמות מידה אלה עוגנו ב - 30.
02 בפקודות המשטרה ושב"ס העוסקות בהגדלת קצבת השירות.
על פי החלטת הממשלה והפקודות, המפכ"ל או .
21 /הודעה מס' לז 42 של נציבות שירות המדינה 19.
1977 לעניין סעיפים 85.
17 לתקנון שירות המדינה.
תנאי פרישה של קצינים בכירים במשטרת ישראל, בשירות בתי הסוהר ובצה"ל 21 .
הנציב רשאיםלהורות על הגדלת קצבה ובלבד שהתקיימו שני תנאים: ( 1 ) הפורש שירת חמש שנים במשטרה או בשב"ס ולחלופין קיבל דרגת נכות של 35% שמשרד הביטחון מכיר בה.
(2 ) הוועדה להגדלת מספר שנות שירות (להלן- וועדת ההגדלות) המליצה להאריך את תקופת השירות לעניין חישוב הקצבה מטעמים סוציאליים (כגון הבטחת רמת מחיה מינימלית לפורש הסובל ממצוקה כלכלית), משפחתיים (כגון תמיכה בפורש שהוא הורה שכול) או מטעמי בריאות (כגון סיוע לפורש שהוא או בן זוגו לוקים בבריאותם).
במשטרה, תהליך הטיפול בהגדלת הקצבה תחילתו בהגשת בקשה לוועדת ההגדלות.
הוועדה בוחנת את הטעמים להארכת תקופת השירות לעניין חישוב הקצבה שפורטו בבקשה ומעריכה אם צפוי שהפורש יזדקק לתמיכה כלכלית לאחר פרישתו וממליצה אם לאשר את ההגדלה.
הוועדה אמורה להחליט אם להאריך את תקופות השירות לעניין חישוב הקצבה ולקבוע את שיעורי ההארכה הרצויים על פי אמות מידה אחידות.
המלצות הוועדה מוגשות למפכ"ל, והוא בוחן אותן ומחליט לפיהן אם לאשר את הבקשה אם לאו.
הבדיקה במשטרה העלתה כי היא מחילה סעיף זה כשיש צורך לשחרר קצינים מן השירות מטעמים ארגוניים ולא מהטעמים המפורטים בפקודה.
מכאן שהמשטרה מחילה גם את סעיף 100 (ב) לחוק הגמ לאות שלא על פי ייעודו, כדי לאפשר לקצינים לפרוש בתנאים מיטיבים.
עוד העלתה הבדיקה במשטרה כי בתיקיהם של הקצינים הפורשים שקיבלו הגדלת קצבה מכוח סעיף 100 (ב) לחוק הגמלאות לא נמצאה אינדיקציה לכך שהקצינים הגישו בקשה להגדלת קצבה או לכך שוועדת ההגדלות דנה בעניינם.
אף על פי כן כל אחד מהם קיבל הגדלת קצבה בשיעור של 3%.
בתשובותיהם של המשטרה והשר לבט"פ למשרד מבקר המדינה נמסר כי השימוש שעושה המפכ"ל בסמכותו להגדלת הקצבה לפי סעיף 100 (ב) לחוק הגמלאות הוא במסגרת תכניות "עידוד פרישה"22 שאישר משרד האוצר.
המשטרה הוסיפה לגבי מקריםפרטניים שלא נכללו בתכניות "עידוד פרישה" שאישר משרד האוצר, כי "השימוש בסמכות המפכ"ל להגדיל קצבה כ'עידוד פרישה' במקרים ספציפיים, הופעלה במשורה בעניינים של קצינים בכירים, וכאשר היה אינטרס ארגוני לסיים שירותם בשל היעדר שיבוץ והיעדר אופק קידום".
לדעת משרד מבקר המדינה, על פי הקריטריונים שנקבעו, הגדלת הקצבה הקבועה בסעיף 100 (ב) לחוק הגמלאות נועדה לסייע לקצינים הפורשים לגמלאות רק כשהדבר מוצדק מטעמים סוציאליים, משפחתיים או מטעמי בריאות.
לפיכך המשטרה נהגה שלא כדין בכך שהחילה סעיף זה מטעמים המוגדרים "צורך ארגוני".
נוסף על כך, הסדרי עידוד פרישה כלליים וגלויים שנועדו למטרות ארגוניות מובהקות וקיבלו את אישור משרד האוצר נקבעים במקרים יוצאי דופן, ולכן אין בהם כדי להכשיר את קביעתם של הסדרי פרישה פרטניים של קצינים בכירים לפי סעיף חוק שלא למטרה אשר לשמה נועד.
בבדיקה שנעשתה בשב"ס לא נמצאו ממצאים חריגים בנושא זה.
22 תכנית עידוד פרישה מתבצעת אחת לכמה שנים, בשיתוף משרד האוצר והמשטרה או שב"ס לפי העניין, ומטרתה לצמצם תקינה ותקציבים.
במסגרת התכניות השונות שננקטו במשך השנים, ניתנו לפורשים הטבות שונות על מנת להמריצם לפרוש לפני גיל פרישה.
מנגנוני פיקוח נועדו לוודא שהארגון ינוהל באופן יעיל, חסכוני ומועיל וכן להבטיח כי מדיניותו תיושם ומטרותיו יושגו.
חשיבות הפיקוח בשירות הציבורי נובעת גם מהעיקרון ולפיו עובדי ציבור הם נאמניו של הציבור ולכן עליהם להבטיח שכספי ציבור לא יבוזבזו.
נמצא שתהליכי הפיקוח על תנאי הפרישה של הקצינים הבכירים במשטרה ובשב"ס לוקים בחסר ומיושמים שלא כהלכה, כמפורט להלן: בחינת סדרי הבקרה בנושא הפרישה מלמדת כי המחוקק מצא לנכון להסדיר נושא זה באמצעות הנהגת מנגנונים כלהלן: (א) נש"מ היא גוף מטה המופקד על ביצוע מדיניות הממשלה בתחומי המינהל ומשאבי האנוש, והיא בוחנת את תנאי הפרישה של כל עובדי שירות המדינה וקובעת אם לאשרם אם לאו.
(ב) משרד האוצר מפקח, מכוח סעיף 29 לחוק יסודות התקציב, התשמ"ה- 1985 (להלן- חוק יסודות התקציב), על ארגונים שאינם נכללים במסגרת שירות המדינה אך מתוקצבים או נתמכים על ידי המדינה, כגון רשות מקומית או חברה ממשלתית23 .
הפיקוח האמור מתבצע באמצעות מנגנוני הבקרה והדיווח הקבועים בחוק זה24 , ובכללם המנגנונים הבודקים את תנאי הפרישה של עובדי הארגונים שקבעו הארגונים עצמם.
אולם היות ולפי חוק הגמלאות, נש"מ לא בוחנת ולא מאשרת את תנאי הפרישה של שוטרים וסוהרים, ומכיוון שהמשטרה ושב"ס אינן מוגדרות כגוף נתמך או מתוקצב ולכן גם משרד האוצר אינו מפקח מכוח סעיף 29 לחוק יסודות התקציב על תנאי הפרישה של עובדיהן - הרי לעניין זה אין כל פיקוח חיצוני על תנאי הפרישה של השוטרים והסוהרים.
(ג) מתוקף תפקידו של משרד האוצר ומעורבותו בגיבוש הסכמי השכר והפרישה של המשטרה ושב"ס, הוא עושה, באמצעות יחידה לביקורת פנימית באגף החשב הכללי (להלן - החשכ"ל) במשרד האוצר, ביקורת בחשבויות של המשטרה ושב"ס.
אולם ביקורת זו מבוצעת רק אחת לכמה שנים, לפי תכנית העבודה של היחידה.
נוסף על כך, אגף החשכ"ל במשרד האוצר בודק, באמצעות יחידת מינהלת הגמלאות, את החישוב האריתמטי של שיעור הקצבה בלבד אך לא את כלל תנאי הפרישה25.
23 ""גוף מתוקצב - תאגיד, רשות מקומית, מועצה דתית, בנק ישראל, חברה ממשלתית וחברה עירונית.
"גוף נתמך" - תאגיד שהממשלה משתתפת בתקציבו במישרין או בעקיפין, ושר האוצר קבע בהודעה ברשומות כי מדובר בגוף נתמך לעניין חוק זה.
ראו פרק ה' לחוק יסודות התקציב לעניין מנגנון הפיקוח וחובת הדיווח 25 ראו את הפרק "משרד האוצר- מינהלת הגמלאות", עמ' 173.
תנאי פרישה של קצינים בכירים במשטרת ישראל, בשירות בתי הסוהר ובצה"ל 23 .
נמצא שמשרד האוצר אינו מפקח בקביעות על יישומם של הסכמי הפרישה במשטרה ובשב "ס.
יתרה מזו, במסגרת הפיקוח לא נבדקים כלל תנאי הפרישה של כל קצין וקצין הפורש לגמלאות.
מכאן שבפועל לא מתבצעת בקרה בלתי תלויה על תהליך הפרישה לגמלאות של כלל הפורשים במשטרה ובשב"ס.
אגף השכר והסכמי עבודה במשרד האוצר מסר בתשובתו למשרד מבקר המדינה מנובמבר 2007 כי "לו הסמכות והאחריות לקבוע את המדיניות בנוגע לתנאי הפרישה ולסכם את פרטיה עם גופי מערכת הביטחון תוך קביעת פרמטרים וקריטריונים ברורים.
ברם, אין בכוונתו או ביכולתו של אגף השכר לאשר כל מקרה פרטני של פרישה ותנאי פרישה.
האחריות על נושא זה מוטלת על חשבות המשטרה והמשרד לביטחון פנים בעוד על הנהלות הגופים לפנות לאגף השכר בבקשה לאשר מקרים חריגים בלבד".
עם זאת ציין האגף כי בכוונתו לפעול להכנת נוהל ולפיו נתונים מצרפיים באשר לתנאי הפרישה שאושרו יימסרו באופן שוטף למשרד האוצר, כדי שהמשרד יוכל לפקח עליהם ולוודא שהם עולים בקנה אחד עם העקרונות שנקבעו בסיכומים בין המשרדים.
באשר לפיקוח שמבצעים השר לבט"פ והמשרד לבט"פ על תנאי הפרישה של המשרתים במשטרה ובשב "ס: לרשות השר לבט"פ עומדים מנגנוני פיקוח על המשטרה ושב "ס מכוח סמכויותיו בחוק וכן מתוקף אחריותו התקציבית והמיניסטריאלית לתפקוד המשטרה ושב "ס.
(א) לפי פקודת המשטרה ופקודת בתי הסוהר, השר לבט"פ מוסמך, בין היתר, להשעות שוטר שמתקיימת חקירה נגדו ולפטר או להפסיק את השירות של קצינים בכירים במשטרה ובשב"ס לפי סימן 15 לדבר המלך.
לפי הפקודות האמורות עילות אחרות לסיום שירות של שוטרים או קצינים במשטרה ובשב"ס אינן דורשות את אישורו.
נוהל המשרד לבט"פ מס' 02.
01 עוסק בגיוס, במינוי, בהעלאה בדרגה ובפרישה של קצינים בכירים (להלן - נוהל המשרד).
על פי הנוהל, לא יפרוש קצין בכיר פרישה מוקדמת משירות במשטרה או בשב"ס אלא לאחר שהשר החליט על כך בעקבות בחינתן של המלצות המפכ"ל והנציב שהוצגו לפניו.
את האישור יש לקבל לפני יציאתו של הקצין לחופשה לקראת פרישה ולהודיע לקצין שההסדרים שסוכמו עמו מותנים באישור השר.
נוהל המשרד קובע שעל ההמלצה להיות מנומקת ולכלול את כל הנתונים הנוגעים לקצין ובהם דרגתו, תפקידו האחרון, דרגת התקן של תפקידו האחרון, ותק הקצין בשירות, גילו, התפקידים שמילא בעת שירותו ותנאי הפרישה המוצעים לו, לרבות מועדי יציאתו לחופשה צבורה ולחופשת פרישה, סיכום פרישה ותנאיה.
כמו כן מפרט הנוהל את תהליכי הבדיקה של הבקשה שמבצעים מחלקת את"ב והמנכ"ל לצורך הגשת המלצותיהם לשר.
הביקורת העלתה שהמשטרה ושב "ס לא מפרטים את נימוקי ההמלצה לפרישה מוקדמת ואינם ממציאים למשרד לבט"פ את כל הנתונים הנוגעים לקצין הפורש המפורטים בנוהל.
בפועל המפכ"ל או הנציב מוסרים למשרד לבט"פ מכתב במתכונת אחידה המפרט את גילו, דרגתו וותקו של הפורש, את תפקידיו האחרונים ואת תאריך שחרורו.
בנסיבות אלה הגורמים במשרד לבט"פ האמורים לתת את המלצתם לשר אינם יודעים דבר בעניין תנאי הפרישה של הקצין, טעמי הפרישה ונסיבותיה.
מהאמור לעיל עולה שעל אף אחריותו החוקית והמיניסטריאלי ת של המשרד לבט"פ, בפועל אין הוא מפקח באופן שוטף על תנאי הפרישה של קצינים בכירים במשטרה ובשב"ס.
עוד עולה כי המשרד לבט"פ אינו מיישם את הנוהל שהתווה 24 דוח שנתי58ב .
בנושא, וכי המנכ"ל והאת"ב לא בוחנים את הנתונים והנימוקים לפרישה בתנאים חריגים.
(ב) המשרד לבט"פ נושא גם באחריות תקציבית לפעולות המשטרה ושב"ס26.
על פי נהליו, במשרד פועל צוות מעקב שמפקח על ההתפתחויות בתחומי השכר והגמלאות ובכללם על שיעור הגדלות הקצבה.
הביקורת העלתה כי המשטרה לא מגישה לבדיקת המשרד לבט"פ את הנתונים הנדרשים לעניין שיעור הגדלות הקצבה של הפורשים, ולכן המשרד לבט"פ אינו מפקח על הנושא.
יוער שביוני 1999 המליצה "הוועדה הציבורית לחוק משטרה חדש" בראשותו של מר חיים צדוק (להלן - הוועדה) לשנות את חלוקת התפקידים בין השר לבט"פ ובין המפכ"ל.
לפי השינוי המוצע תצומצם מעורבותו של השר בעבודת המשטרה.
הוועדה המליצה, בין השאר, שבחוק המשטרה החדש27 ייקבע כי הסמכות "להורותעל גיוס שוטרים, פיטוריהם משירות, השעייתם, העלאתם בדרגה, הצבתם בתפקיד והעברתם מתפקיד, הכל בכפוף להוראות כל הדין" יוקנו למפכ"ל בתור "רשות מוסמכת".
מכל האמור לעיל עולה שאף שככלל המחוקק מצא לנכון להחיל פיקוח של גורם בלתי תלוי על תהליכי הפרישה בגופים ציבוריים, בפועל לא מתבצע הפיקוח האמור על תנאי הפרישה של הקצינים הבכירים במשטרה ובשב "ס.
היעדרו של מנגנון כדוגמת ההסדר של נש"מ או מנגנון הפיקוח של משרד האוצר לפי סעיף 29 לחוק יסודות התקציב; הממצאים בעניין הליקויים בהפעלת סמכות הפיקוח של המשרד לבט"פ במשך השנים; וכן מסקנות הוועדה ולפיהן יש לצמצם את סמכויות השר לבט"פ לגבי תנאי הפרישה במשטרה ואת מעורבותו - לנוכח אלה עולה המסקנה כי כדאי לשקול מעורבות של גורם בלתי תלוי, שאינו פועל במסגרת המשטרה, שב"ס והמשרד לבט"פ, בפיקוח על תהליכי הפרישה במשטרה ובשב "ס ויבטיח את תקינותם.
בביקורת נמצא שבחלק מהתיקים האישיים של הקצינים הפורשים מהמשטרה לא נמצאו כל המסמכים הנדרשים הנוגעים לתנאי הפרישה שלהם ולתהליכי קבלת ההחלטות בעניינם.
לדוגמה, ב -16 מהתיקים האישיים לא נמצאו מסמכים מהותיים כגון סיכומי ריאיון לקראת פרישה, בקשות להגדלת קצבה והפרוטו קולים של הוועדות שדנו בהן, ובכל התיקים היו חסרות בקשות לסיוע במימון לימודים ואישורים בעניין השתתפות בלימודים אלה וסיומם.
לא ראוי שרשות ציבורית תפעל ללא תיעוד נאות, בייחוד כשמדובר בניהולו של כוח אדם ובהתחשב בכך שלמתן תנאי פרישה שונים יש השפעות כלכליות ניכרות.
26 'בהחלטת ממשלה מס 2598 מ- 8.
97 הוחלט להטיל על השר לבט"פ ושר האוצר להקים צוות משותף שייעודו "להעביר את האחריות לתקציב גמלאי משטרת ישראל ושירות בתי הסוהר למשרד לביטחון הפנים".
בעקבות קבלתה של אותה החלטה התקבלה ב - 7.
99 החלטת ממשלה מס' 236 ובה הוחלט לאצול את האחריות לתקציב גמלאות השוטרים ותקציב גמלאות הסוהרים למשרד לביטחון הפנים משנת 2000 .